નવી દિલ્હીઃ મેડલ વિજેતા ખેલાડીઓ પર સરકારે ઇનામોનાે વરસાદ કરીને તેઓની સ્થિતિ મજબૂત કરવાનું કામ કર્યું છે, પરંતુ કૌશલેન્દ્રસિંહ માટે સરકારે કંઈ જ કર્યું નથી. કૌશલેન્દ્ર હાલ ૫૧ વર્ષનો થઈ ચૂક્યો છે. તે ૧૬ વર્ષનો હતો ત્યારે તેણે પહેલા ઇન્ટરનેશનલ ઓલિમ્પિક રમતોત્સવમાં ભારત માટે ત્રણ ગોલ્ડ મેડલ જીત્યા હતા. ૧૯૮૧માં જાપાનની રાજધાની ટોકિયોમાં યોજાયેલા આ રમતોત્સવમાં તેણે ૧૫૦૦ મીટર અને ૧૦૦ મીટર વીલચેયમાં ગોલ્ડ મેડલ જીત્યો હતો. આ સાથે જ ૧૦૦ મીટરની હર્ડલ દોડમાં પણ કૌશલેન્દ્રએ ગોલ્ડ મેડલ જીત્યો હતો. ૧૯૮૨માં હોંગકોંગ ફાર ઈસ્ટ સાઉથ પેસિફિક રમતોત્સવમાં તેણે સિલ્વર મેડલ અને બ્રોન્ઝ મેડલ જીત્યા હતા.